**Singaporen Grand Prix 2015** (virallisesti **2015 Formula 1 Singapore Airlines Singapore Grand Prix**) oli Formula 1 -kauden 2015 13. osakilpailu, joka ajettiin 20. syyskuuta Marina Bay Street Circuit -katuradalla Singaporessa.

Kilpailussa nähtiin uusi kuljettaja Alexander Rossi, joka teki debyyttinsä F1-sarjassa. Rossi korvasi Roberto Merhin Manor -tallissa.

Aika-ajot
---------

Paalupaikalle kauden kolmanteentoista osakilpailuun ajoi Ferrarin Sebastian Vettel, jolle paalupaikka oli ensimmäinen sitten 2013 Brasilian GP:n. Ferrarille paalupaikka oli ensimmäinen sitten 2012 Saksan GP:n. Kakkosruutuun ylsi Red Bullin Daniel Ricciardo. Kolmanneksi ajoi Kimi Räikkönen, neljänneksi Daniil Kvjat, viidenneksi Lewis Hamilton, kuudenneksi Nico Rosberg ja seitsemänneksi Williams -kuljettaja Valtteri Bottas.

Q2:ssa Toro Rosson Carlos Sainz Jr. osui seinään rikkoen vasemmanpuolen takaripustukset.

Kilpailu
--------

Koko kärkiseitsikko pysyi ensimmäisellä kierroksella samana, kuin kilpailuun lähdettäessäkin. Max Verstappen sammutti autonsa lähtöruutuun, mutta pääsi jatkamaan kilpailua. Williamsin Felipe Massa onnistui nousemaan kahdeksanneksi. Ensimmäisten pysähdysten aikana Force Indian Nico Hülkenberg yritti ohittaa edellään ajaneen Felipe Massan. Kierroksella 13, kun Massa tuli ulos varikkosuoralta mutkaan kolme, osuivat Hülkenberg ja Massa toisiinsa. Hülkenbergin kilpailu jäi kesken ja hän sai seuraavaan osakilpailuun kolmen lähtöruudun rangaistuksen kolarin aiheuttamisesta. Turva-auto tuli radalle kolarista johtuen. Massa tuli uudemman kerran varikolle ja joutui keskeyttämään myöhemmin kierroksella 30 vaihdelaatikkovikaan.

Varikkoruljanssin yhteydessä neljännellä sijalla ajanut Kvjat putosi kuudenneksi Mercedes-kuljettajien taakse. Uusintalähdössä Carlos Sainzin vaihde meni vapaalle, ja espanjalainen menetti paljon sijoituksia. Kierroksella 27 Lewis Hamiltonin autoon tuli ongelmia, jonka seurauksena hänen vauhtinsa radalla hyytyi, joutuen päästämään kanssakilpailijat ohitseen. Hamilton keskeytti kierroksella 32. Seuraavalla kierroksella oli Fernando Alonson vuoro keskeyttää. Kvjat saapui varikolle kierroksella 34, mutta oikean takarenkaan kiinnittämisessä oli ongelmia, jonka seurauksena Kvjat menetti sijoituksen Valtteri Bottakselle. Kierroksella 37 turva-auto tuli toistamiseen radalle, koska radalle oli päässyt kävelemään katsoja. Hän kuitenkin pääsi turvallisesti pois radalta. Kilpailu jatkui normaalisti kierroksella 41. Kierroksella jääneet Manorit kuitenkin sekoittivat pakkaa, sillä kumpikaan Manor-kuljettajista ei ohittanut turva-autoa, ja eivät näin ollen päässeet samalle kierrokselle kanssakilpailijoiden kanssa. Seuraavalla kierroksella Jenson Button ja Pastor Maldonado osuivat toisiinsa. Button rikkoi etusiipensä, ja joutui tulemaan varikolle vaihtamaan sen. Buttonin kilpailu päättyi lopullisesti kierroksella 52 vaihdelaatikon hajottua. Maldonado pystyi jatkamaan matkantekoa. Kierroksella 59 Sauberin Felipe Nasr ohitti Lotuksen Romain Grosjeanin, tämän ajettua mutka seitsemän leveäksi. Grosjean ajoi samalta kierrokselta varikolle keskeyttämään. Seuraavalla kierroksella Toro Rosson Max Verstappenia pyydettiin päästämään takanatuleva tallikaveri, Sainz ohi, mutta Verstappen ei suostunut päästämään espanjalaista ohitseen ja maaliin tultiin järjestyksessä Verstappen, Sainz.

Kilpailun voittoon ajoi Ferrarin Sebastian Vettel. Toiseksi ajoi Daniel Ricciardo ja kolmanneksi Kimi Räikkönen. Molemmat Ferrari-kuljettajat nousivat palkintopallille ensimmäistä kertaa sitten 2013 Espanjan GP:n. Neljänneksi ajoi Nico Rosberg ja viidenneksi Valtteri Bottas. Kilpailun kesto oli 2:01.22,118.

### Tulokset

| Sija | Nro | Kuljettaja | Talli | Aika/Keskeytys | Kierrokset | Lähtöruutu | Pisteet |
| --- | --- | --- | --- | --- | --- | --- | --- |
| **1** | 5 | **Saksa Sebastian Vettel** | **Ferrari** | 2:01.22,118 | 61 | 1 | **25** |
| **2** | 3 | **Australia Daniel Ricciardo** | **Red Bull-Renault** | +1,478 | 61 | 2 | **18** |
| **3** | 7 | **Suomi Kimi Räikkönen** | **Ferrari** | +17,154 | 61 | 3 | **15** |
| **4** | 6 | **Saksa Nico Rosberg** | **Mercedes** | +24,720 | 61 | 6 | **12** |
| **5** | 77 | **Suomi Valtteri Bottas** | **Williams-Mercedes** | +34,204 | 61 | 7 | **10** |
| **6** | 26 | **Venäjä Daniil Kvjat** | **Red Bull-Renault** | +35,508 | 61 | 4 | **8** |
| **7** | 11 | **Meksiko Sergio Pérez** | **Force India-Mercedes** | +50,836 | 61 | 13 | **6** |
| **8** | 33 | **Alankomaat Max Verstappen** | **Toro Rosso-Renault** | +51,450 | 61 | 8 | **4** |
| **9** | 55 | **Espanja Carlos Sainz Jr.** | **Toro Rosso-Renault** | +52,860 | 61 | 14 | **2** |
| **10** | 12 | **Brasilia Felipe Nasr** | **Sauber-Ferrari** | +1.30,045 | 61 | 16 | **1** |
| **11** | 9 | Ruotsi Marcus Ericsson | Sauber-Ferrari | +1.37,507 | 61 | 17 |  |
| **12** | 13 | Venezuela Pastor Maldonado | Lotus-Mercedes | +1.37,718 | 61 | 18 |  |
| **13**† | 8 | Ranska Romain Grosjean | Lotus-Mercedes | Vaihdelaatikko | 59 | 10 |  |
| **14** | 53 | Yhdysvallat Alexander Rossi | Manor-Ferrari | +2 Kierrosta | 59 | 20 |  |
| **15** | 28 | Yhdistynyt kuningaskunta Will Stevens | Manor-Ferrari | +2 Kierrosta | 59 | 19 |  |
| **Kesk.** | 22 | Yhdistynyt kuningaskunta Jenson Button | McLaren-Honda | Vaihdelaatikko | 52 | 15 |  |
| **Kesk.** | 14 | Espanja Fernando Alonso | McLaren-Honda | Vaihdelaatikko | 33 | 12 |  |
| **Kesk.** | 44 | Yhdistynyt kuningaskunta Lewis Hamilton | Mercedes | Voimayksikkö | 32 | 5 |  |
| **Kesk.** | 19 | Brasilia Felipe Massa | Williams-Mercedes | Vaihdelaatikko | 30 | 9 |  |
| **Kesk.** | 27 | Saksa Nico Hülkenberg | Force India-Mercedes | Kolari (Massa) | 12 | 11 |  |
| Lähde: |
|

Sijoitukset kilpailun jälkeen
-----------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Kuljettajien pisteet| Sijoitus | Kuljettaja | Pisteet |
| --- | --- | --- |
| 1 | Yhdistynyt kuningaskunta Lewis Hamilton | 252 |
| 2 | Saksa Nico Rosberg | 211 |
| 3 | Saksa Sebastian Vettel | 203 |
| 4 | Suomi Kimi Räikkönen | 107 |
| 5 | Suomi Valtteri Bottas | 101 |

 | 

Valmistajien pisteet| Sijoitus | Valmistaja | Pisteet |
| --- | --- | --- |
| 1 | Saksa Mercedes | 463 |
| 2 | Italia Ferrari | 310 |
| 3 | Yhdistynyt kuningaskunta Williams | 198 |
| 4 | Itävalta Red Bull Racing | 139 |
| 5 | Intia Force India | 69 |

 |

* **Huom!**: Vain viiden parhaan sijoitukset sisällytetty.

Muuta
-----

* Alexander Rossin uran ensimmäinen kilpailu.

Lähteet
-------

* Singapore stats - Vettel surpasses Senna’s win tally Formula1.com (englanniksi)
* Vettel beats Ricciardo in drama-filled Singapore race Formula1.com (englanniksi)

### Viitteet

1. ↑  Parkes, Ian: Alexander Rossi replaces Roberto Merhi at Manor for five F1 GPs  16.9.2015. Autosport. Viitattu 16.9.2015.
2. ↑  F1-kisan häirikkö joutuu linnaan
3. ↑  Barretto, Lawrence: Sebastian Vettel wins Singapore GP as Lewis Hamilton retires *F1 News*.  20.9.2015. Autosport.com. Viitattu 18.4.2022. (englanniksi)
4. ↑  Hamiltonin keskeytyksen syyksi varmistui pikkuruinen osa  21.9.2015. MTV.fi. Viitattu 4.1.2016. [vanhentunut linkki]
5. ↑  Galloway, James: Lewis Hamilton's Singapore DNF caused by broken Mercedes clamp  20.9.2015. Skysports.com. Viitattu 4.1.2016. (englanniksi)
6. ↑  Race Formula1.com. Viitattu 22.9.2015. (englanniksi)

Osakilpailut Formula 1 -kaudella 2015

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Itävalta |  Britannia |  Unkari |
|  Belgia |  Italia |  Singapore |  Japani |  Venäjä |  Yhdysvallat |  Meksiko |  Brasilia |  Abu Dhabi |

SingaporeFormula 1 -luokan Singaporen Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | *1964* | *1965* | *1966* | *1967* | *1968* | *1969* |
| 1970-luku | *1970* | *1971* | *1972* | *1973* | *1974* | *1975* | *1976* | *1977* | *1978* | *1979* |
| 1980-luku | *1980* | *1981* | *1982* | *1983* | *1984* | *1985* | *1986* | *1987* | *1988* | *1989* |
| 1990-luku | *1990* | *1991* | *1992* | *1993* | *1994* | *1995* | *1996* | *1997* | *1998* | *1999* |
| 2000-luku | *2000* | *2001* | *2002* | *2003* | *2004* | *2005* | *2006* | *2007* | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | *2020* | *2021* | 2022 | 2023 |
| Radat | Marina Bay Street Circuit (2008–2019, 2022–) |